பறந்தான் பருவதமேல் பாங்கியையும் தூக்கியே, கிட்டரிய காதற் கிழத்தி இடும்வேலை விட்டெறிந்த கல்லைப்போல் மேலேறிப் பாயாதோ!கண்ணின் கடைப்பார்வை காதலியர் காட்டிவிட்டால்      [100] மண்ணில் குமரருக்கு மாமலையும் ஓர்கடுகாம்! மாமலைதான் சென்னி வளைந்து கொடுத்ததுவோ? நாம்மலைக்கக் குப்பன் விரைவாய் நடந்தானோ? மங்கையினைக் கீழிறக்கி, மாதே! இவைகளே அங்குரைத்த மூலிகைகள்! அட்டியின்றிக் கிள்ளிக்கொள்!    [105]